《题花影庵诗集》
清代·金至元

清词丽句难为比，愁似秋猿巴峡啼。多谢十年相忆苦，口衔石阙寄无题。

作者简介：孺人金氏，名至元字载振，一字含英，河间府学生金大中女，适宛平查君为仁夙娴内。则不苟恣笑，性极孝，事父母及舅姑，皆得其欢。幼读书，通大义，颖慧绝人，女红之外，书棋琴管无不精，尤工于诗，著有《芸书阁稿》，清拔孤秀，不染粉黛习气。平素闷不示人，既没，世争诵之，济南赵宫赞执信为序以传。长沙陈鹏年撰。